
Comisia pentru Buget,

Finanţe şi Bănci
Bucureşti,     06.03.2014    

Nr. 4c-2/700
Plx.539/2013
asupra proiectului de Lege pentru respingerea Ordonanței de urgență a  Guvernului nr.  91/2013 privind procedurile de prevenire a insolvenţei şi de insolvenţă
AVIZ

În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru buget, finanţe şi bănci a fost sesizată spre dezbatere şi avizare,  în procedură de urgență, cu proiectul de Lege pentru respingerea Ordonanței de urgență a  Guvernului nr.  91/2013 privind procedurile de prevenire a insolvenţei şi de insolvenţă,  trimis cu adresa nr. PLx.539/2013 din 2 decembrie 2013, înregistrat sub nr. 4c-2/700 din 4 decembrie  2013. 
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este  Cameră decizională.

Potrivit dispoziţiilor art. 61 din Regulamentul Camerei Deputaţilor, republicat, Comisia a dezbătut inițiativa legislativă menţionată mai sus, în şedinţa din  05 martie 2014.
Membrii Comisiei au examinat iniţiativa legislativă supusă avizării, expunerea de motive şi avizul Consiliului Legislativ.
În urma dezbaterilor, membrii Comisiei au hotărât, cu majoritate  de voturi, avizarea favorabilă a iniţiativei legislative.

